Orientámoste: TRABALLO GRUPAL. RELATORIO DE ELENA GONZÁLEZ DE LA CÁMARA CAYUELA\nTRABALLO GRUPAL. RELATORIO DE ELENA GONZÁLEZ DE LA CÁMARA CAYUELA\nEscollimos a sesión da Cualifiacións Profesionáis e Competencias para a nosa refexión grupal ao parecernos unha sesión clave. Nesta ponencia trátanse moitos conceptos relevantes, xa que xurdiron novedades sobre a formación para o emprego, as cualificacións e as competencias.\nA sesión foise estruturando, dende os vellos conceptos, programas de garantía social y pcpi, ao actual, coa formación profesional básica e facendo relevancia nos cambios normativos. Elena foinos introducindo nos seguintes conceptos:\n1.- O SISTEMA FORMATIVO:\nComo axudar as persoas a decidir por onde tirar, que poden estudiar se nos queren chegar a universidade, e cales son os diferentes tipos de formación profesional que poden atopar.\nO Sistema de Formación Profesional, comprende o conxunto de ensinanzas que capacitan para o desenvolvemento dunha profesión. Existen tres tipos de modalidades de formación profesional:\n1.Formación Profesional Regrada: ofrece unha especialización e coñecemento práctico respecto ao mundo laboral. Organízase en ciclos formativos:\nAparecen dúas novidades na Formación Profesional Regrada:\nA formación profesional básica regulada na Orde do 5 de agosto de 2014 e no Decreto 107/2014 do 4 de setembro,onde se regulan aspectos específicos desta formación e o establecemento de vinte e un currrículos de títulos profesionais básicos.\nA formacion profesional dual que é unha modalidade de FP que ten por obxecto a cualificación profesional, nun réxime de alternancia da actividade laboral nunha empresa coa actividade formativa nun centro educativo. Integra tres pilares: formación curricular, traballo na empresa e a formación complementaria, combinando a asistencia do alumnado no centro educativo coa súa formación e o seu traballo.\n2.Formación Profesional Ocupacional: é a oferta formativa non regrada dirixida principalmente ás persoas desempregadas, creada para potenciar a inserción e reinserción profesional. Impártense en entidades colaboradoras do Servizo Público de Emprego de Galicia (SPEG) e finánciase polas aportacións do Fondo Social Europeo,do Servicio Público de Emprego Estatal (SEPE) e do sistema educativo de formación.\n3.Formación Profesional Continua: é a formación non regrada dirixida á poboación traballadora por conta allea ou que exerce unha actividade laboral por conta propia.\nEn resumo, atopamos oferta formativa adecuada a diferentes coletivos, no so para os xoves menores de trinta anos, que poden ter acceso a formación en modalidade presencial,e-learnig e mixta. Co seguinte video tratamos de ilustrar mellor a estutura da Formación Profesional para o Emprego.\n2. A REFORMA DO SISTEMA DE FORMACIÓN PROFESIONAL PARA O EMPREGO:\nDebido, en parte, as malas prácticas vinculadas co sistema e na procura de transparencia apróbase o RDL 4/2015 de 22 de marzo, para a reforma urxente do Sistema de Formación Profesional para o Emprego no ámbito laboral, que modifica o sistema actual deixando nas mans das empresas a formación dos traballadores.\nA reforma otórgalle un novo papel aos distintos axentes, coa implantanción da “libre concorrencia competitiva”. Créase, unha conta e un cheque de formación, unha unidade de inspección con carácter sancionador. Pretende un impulso do Sistema Nacional de Calificaciones. Constitúese unha fundación estatal e un rexistro estatal de centros e entidades de formación, acreditados e inscritos.\nDesaparece a formación a distancia convencional dende o 1 de xaneiro de 2016, e cada traballador terá unha conta de formación asociada ao seu número de afiliación á Seguridade Social.\n3.CATÁLOGO E FAMILIAS PROFESIONAIS:\nComezou neste punto situando como as necesidades do mercado de traballo foron a semente para a definición das familias profesionais e as cualificacións. As necesidades do mercado chegaron a un punto no que non había concordancia entre os postos de traballo existentes e a preparación da poboación, por iso era urxente cambialo sistema.\nA importancia do Catálogo Nacional de Cualificacións Profesionais (CNCP), que ten como finalidade a ordenación das cualificacións profesionais, polo seu carácter sectorial e funcional, en 26 familias profesionais, pola súa afinidade, e en 5 niveis de cualificación profesional, desenvolvidos na actualidade só os tres primeiros.\nNa actualidade existen 664 cualificacións aprobadas en Consello de Ministros e publicadas no BOE. Cada cualificación organízase en unidades de competencia e cada unidade de competencia leva asociado un módulo formativo, formación necesaria para adquirir a unidade de competencia á que vai asociado.\nO Instituto Nacional de Cualificacións (INCUAL) é o responsable de definir, elaborar e manter actualizado o CNCP e o Catálogo Modular de Formación, que despois servirá para eleborar tanto os temarios da formación profesional como os dos certificados de profesionalidade\n4.-CUALIFICACIÓNS E COMPETENCIAS:\nComo entender dunha forma sinxela que diferencia existe nestes términos tan relevantes no modelo actual, máis alá das definicións formáis. A competencia engloba o saber, en definitiva o saber facer; o saber ser, o saber estar e a cualificación refirese más o estandar oficial que contén as competencias requeridas para levar a cabo unha actividade.\nA Lei orgánica 5/2015, do 19 de xuño, das cualificacións e da formación profesional modifica e constitúe o marco legal vixente en todo o Estado en materia de cualificacións e formación profesional, ten un carácter estratéxico, un dos seus obxectivos principais é a creación dun sistema integrado. Define:\nCualificación profesional: o conxunto de competencias profesionais, con significación para o emprego que poden ser adquiridas mediante formación modular ou outros tipos de formación e a través da experiencia laboral.\nCompetencia profesional: o conxunto de coñecementos e capacidades que permiten o exercicio da actividade profesional conforme ás esixencias da produción e o emprego.\nUnidade de competencia: o agregado mínimo de competencias profesionais, susceptible de recoñecemento e acreditación parcial, cada unidade de competencia divídese en realizacións profesionáis\nPara ter unha imaxe máis clara, podemos ver como se subdivide cada un destes aspectos:\nCualificación - Competencia xeral - Unidades de competencia - Realización profesional - Criterios de realización\n5.-VÍAS DE OBTENCIÓN:\nO Mercado Europeo de Cualificacións (EQF), céntrase nos resultados de aprendizaxe e os divide en:\nCOÑECEMENTOS (asimilación da información)\nDESTREZAS ( habilidade para aplicar os coñecementos)\nCOMPETENCIAS ( capacidade para utilizar os coñecementos).\nÉ dicir, o que unha persoa sabe, comprende e é capaz de facer ao culminar un proceso de aprendizaxe nos ámbitos teórico,técnico e social.\n6.- OS CERTIFICADOS DE PROFESIONALIDADE\nOs Certificados de Profesionalidade (RD 34/2008, de 18 de xaneiro) acreditan con carácter oficial e nacional as competencias profesionais que capacitan para o desenvolvemento dunha actividade laboral con significación para o emprego. A expedición do certificado profesional, tramitarase, previa solicitude, ao comprobarse que se teñen todos os módulos formativos superados.\nActualmente existe unha rede de centros de formación acreditados para impartir a modalidade de teleformación. Todos os cursos necesitan a validación da autoridade laboral para acceder ao certificado de profesionalidade. Polo que hai que ter cuidado cos posibles fraudes.\n7.- O PROCESO PARA A ACREDITACIÓN POLA VÍA DA EXPERIENCIA E FORMACIÓN NO FORMAL.\nNeste apartado a ponente explicou que existe outra vía de acreditación das competencias a través dos procesos de Recoñecemento da Experiencia Profesional no ámbito laboral e o da Acreditación da Experiencia Laboral, no ámbito académico.\nO proceso de Recoñecemento da Experiencia Profesional no ámbito laboral,estrutúrase en tres fases: asesoramento (documento e práctica)-avaliación-proba práctica e acreditación.\nCada certificado, na súa estrutura, inclúe: identificación, perfil profesional e formación do certificado profesional.\nWeb de Xunta. Espacio adicado a FP\nE para rematar engadímos o storify da sesión elaborado pola compañeira Diana Muñoz\nPublicado por ANA VICENTE en 17:15


Concentración de comuneiros contra Porto Cabral.\nA rede de asociacións contrarias ao proxecto de Porto Cabral convocaron a cidadanía a unha concentración este domingo ao mediodía en defensa do monte comunal e contra o proxecto de construír un "macro" centro comercial nas inmediacións do monte de Cabral.\nNun comunicado remitido aos medios, este colectivo criticou o "intento" por parte da directiva da comunidade de montes de Cabral "de entregar unha parte do monte" á multinacional Intu Eurofund, encargada do proxecto.\nAlega que esta decisión iría "en contra" da vontade dos veciños e comuneiros, da Lei de montes, do interese comunal e público e unicamente "a favor" dos intereses privados da empresa e da propia directiva comunal.\nE é que este proxecto, ao seu xuízo, non permitiría un aproveitamento económico e sustentable do monte e prexudicaría a continuidade do comercio local. É por iso que denunciaron a falta de "ética" que se esconde en "perseguir un beneficio económico puntual" á conta da "destrución de valores naturais, paisaxísticos, etnográficos e arqueolóxicos dunha zona de monte".\nAsí as cousas, fixeron un chamamento para participar na concentración que terá lugar no parque forestal de Cotogrande (Cabral) e que coincidirá coa celebración da Romaría do Pan de Millo de Cabral.


O eucalipto fai da Galiza un territorio máis que apetecíbel para a industria do papel e da pasta de papel, tamén para a outra beira do Miño. A principal pasteira portuguesa, cun volume de negocio anual de 1.600 millóns de euros, aproveitou 2021 para aumentar a súa presenza na Galiza: incrementou en 131% as plantacións de eucalipto e en case 70% o terreo que xestiona en arrendamento no país.\nphoto_camera Plantación de eucalipto nun monte galego. (Foto: Nós Diario) #eucalipto #moratoria #bng #pp #parlamento\nA entrada en vigor en febreiro de 2018 da norma que impide a plantación de eucaliptos en Portugal até 2030 obrigou as pasteiras lusas a buscar novos territorios. Xa coñecían a Galiza, onde levaban tempo mercando eucalipto —compras que chegaron a atinxir hai case dez anos os 1,5 millóns de toneladas—, mais foi desde 2018 cando optaron por unha presenza máis activa no país.\nA principal pasteira portuguesa, The Navigator Company, antiga Portucel, vén de publicar o seu relatorio e as contas correspondentes a 2021. Un informe no que se recolle a aposta pola Galiza como unha das subministradoras de materia prima para as súas factorías, o que se plasma tanto no aumento de plantacións como do terreo que xestiona en territorio galego.\nO 50% da importación de eucalipto da principal pasteira lusa provén da Galiza\nO documento recolle que as plantacións de eucalipto aumentaron en 131% ao longo do ano pasado, ao que se engade 20% de incremento nas correspondentes a outras especies.\nA área xestionada na Galiza por esta pasteira, "toda en réxime de arrendamento", é agora 69% máis que en 2020. Ten no noso país 32 unidades de xestión.\nAs rendas que pagan a terceiros na Galiza, segundo a información do balance de contas de Navigator Company, superou en 2021 o medio millón de euros (508.352 euros), o que supón até 440% máis que no ano anterior.\nA propia empresa recoñece que a "escaseza de materia prima nacional torna cada vez máis importante a cuestión da decrecente produtividade da floresta portuguesa".\nNo total, recoñece a compañía, a área forestal que xestiona en Portugal continental diminuíu 2% en relación a 2020. Apuntan que propietarios de terreos na rexión do Alto Tejo —"con mellor exposición solar"—, optan por non renovar contratos coa pasteira e apúntanse á instalación de centrais fotovoltaicas nas superficies que até agora destinaban a eucalipto. De aí que Navigator procure cada vez máis aquén Miño materia prima.\nNavigator opera na Galiza coas filiais Navigator España, SA, Bosques do Atlántico, SL e Navigator Tissue Iberica SA e posúe tres parques loxísticos: na Coruña, en Ferrol e na Susana-Santiago; puntos de entrega desde os que se envía a madeira a Portugal. A Galiza produce a metade da madeira que importa Navigator para abastecer as súas fábricas e as importacións (25% do volume de madeira que usa) complétanse con árbores procedentes do Brasil e do Uruguai.\nUn 25% da superficie arborizada do monte da Galiza, 422.000 hectáreas, é de eucalipto e "a porcentaxe medrou e medrou á sombra da demanda de Ence, que é o principal comprador", como sinala a este diario Manuel Vázquez, enxeñeiro forestal.


Ilustración do cartel do 8 de marzo da Deputación da Coruña\nRedacción 17:36 do 7 de marzo de 2016\nDúas novas bolsas de investigacións na área de estudos de xénero incorpóranse á convocatoría da Área de Cultura da Deputación da Coruña desde a que cada ano se promove a investigación nas áreas de ciencias sociais e xurídicas, ciencias, ciencias da saúde, enxeñería e arquitectura, artes e humanidades.\nA dotación das bolsas é de 160.000 € (8.000 € cada unha) e poderán participar na convocatoria as persoas con titulación universitaria residentes na provincia da Coruña que pretendan realizar un traballo de investigación. As solicitudes presentaranse a través da plataforma SUBTEL na páxina web da Deputación da Coruña na que tamén se atopan as bases completas da convocatoria. O prazo de presentación de solicitudes remata ás 14:00 horas do día 8 de abril de 2016.\nNo Día das Mulleres\nCon motivo da conmemoración do 8 de marzo, Día das Mulleres, desde a área de Benestar Social, Educación e Políticas de igualdade de xénero da Deputación convidan a participar nun “selfie”pola igualdade que se desenvolverá nas instalacións da sede institucional, no Pazo Provincial. A campaña empregará o hashtag #aíndanon8demarzo nas redes sociais da Deputación da Coruña, de cara a reflexionar sobre aquelas cousas que “aínda non” conseguimos en prol da igualdade de xénero.\nPara a difusión entre o persoal da Deputación Provincial da Coruña e os concellos editarase tamén un caderno de linguaxe inclusiva, onde se atopará lexislación, reflexións e recomendacións de cara á eliminación do sexismo na linguaxe.\nA Deputación da Coruña aprobou unha declaración institucional na que se recoñece que “a realidade continúa a evidenciar que a crise agravou a situación de desigualdade e precariedade das mulleres. Diante do discurso falaz da igualdade conseguida diferentes estudos, informes e enquisas recollen datos sobre a crecente situación de precariedade laboral e traballo vulnerábel que viven as mulleres galegas”.\nxénero bolsa Deputación da Coruña 8 de marzo


Participación? A que nos referimos? – Xeracción\nParticipación? A que nos referimos?\nDende Xeracción cremos que a pesar do familiarizados que estamos co uso da palabra participación no noso día a día hai preguntas que é necesario resolver\nA PARTICIPACIÓN COMO PROCESO Non podemos deseñar a participación en torno a “momentos” puntais nos que nos inventemos que a xente debe participar. En calquera contexto (barrio, comunidade, organización…) existen canles e formas nas que a xente participa as cales son necesarias situar e ter en conta como punto de partida para o achegamento á poboación e inicio da construción do proceso.\nA PARTICIPACIÓN É UN APRENDIZAXE Este proceso se constrúe e leva o seu tempo, xa que debemos primeiro desaprender para logo aprender a funcionar con outras lóxicas. Non estamos habituados a traballar cun enfoque participativo, non é o habitual que encontremos espazos que propoñan estas lóxicas que, por tanto, non temos incorporadas.\nTODAS AS PERSONAS TEMOS QUE APRENDER A PARTICIPAR. Participar non é algo unilateral que se lle asigne á cidadanía, persoal técnico e dirixentes da administración deben implicarse é una construción entre todas e todos.\nTODAS TEMOS ROL NUN PROCESO PARTICIPATIVO. Ninguén é prescindible nun proceso participativo, dende as institucións ata a poboación pasando polas técnicas, cada axente xoga o seu papel e todas son pezas clave para o bo percorrido do proceso. O primeiro paso é a identificación do rol que cada quen xoga e a súa marxe para exercelo.\nA PARTICIPAR APRENDESE PARTICIPANDO. A participación só se aprende exercéndoa, é necesario experimentar, que a cidadanía forme parte do proceso de construción colectiva.\nA PARTICIPACIÓN EMPEZA NA IDENTIFICACIÓN DE NECESIDADES COMÚNS. Non se pode reducir a participación a asumir propostas que outras persoas elaboran para resolver os meus problemas; é necesaria una implicación de todos os axentes afectados na diagnose da situación para que a posible solución sexa tomada como propia e teña garantías de éxito.\nA PARTICIPACIÓN: DEREITO E RESPONSABILIDADE. Temos dereito e a responsabilidade de participar en todo o que nos afecta na nosa vida cotiá, pero para elo debemos ter a posibilidade de participar na identificación dos temas sobre os que participar.\nA PARTICIPACIÓN CONSTRÚESE. A participación implica por enriba de todo un cambio de hábitos, de actitudes… facéndose nos pequenos detalles cotías. En definitiva, o que un proceso participativo intenta potenciar é contruír outras formas de relacionarse en comunidade.\nSegundo a demanda, o contexto e os obxectivos que nos formulan, a nosa intervención pode estar centrada en accións puntais: mediante a dinamización de xornadas, charlas, encontros, seminarios, a medio prazo (diagnoses, avaliacións, sistematización de experiencias….) a longo prazo (orzamentos participativos, plans comunitarios…).


Peccata Minuta – VOLTA E DÁLLE teatro\nRodesindo da Barrosa\nJalisia, mi madriña!\nEspectáculo de rúa concibido como animación para feiras medievais, “Peccata Minuta” ironiza sobre o pecado e a luxuria dos viandantes, sometidos por un bispo irrefreábel e un escuro monaguillo a todo un ritual de confesión, penitencia e arrepentimento. Treman as conciencias!\nProtagonizado por Pepe Penabade e Comba Campoy, o espectáculo mantense en cartaz desde 2004, recreando, en clave satírica, o percorrido dun bispo da Idade Media polas rúas da vila cun confesionario móbil, buscando almas pecaminosas ás que confesar. Acompáñao no seu periplo o monaguillo Iscariote. A compañía participou con este espectáculo en mais de 20 feiras medievais.\nDon Casto, bispo do reino de Galiza e o seu monaguillo Iscariote chegan á feira co seu confesionario andante, cantando a letanía, botando incenso e bendecindo todo canto hai na feira, para redimir os pecañentos. Pregoa don Casto: “A confesión e o arrepentimento son o único xeito de estar en paz con Deus, os pecados, queridos fillos, ou se perdoan todos ou non se perdoa ningún. Non caledes ningún pecado por moi minuta que sexa!”\nDespois de “aparcar” o confesionario, Don Casto e Iscariote collen do público aos pecadores axeónllanos diante do confesionario e interróganos sobre a súa vida diaria chea de perversión e luxuria. Dependendo da gravidade dos pecados será ou non necesaria a flaxelación (case sempre é imprescindible). Mentras don Casto pregoa que para que haxa arrepentimento ten que haber dor.\nIscariote executa a flaxelación, e consumada esta, a confesión remata coa absolución. Emprenden camiño ao longo da feira vendendo reliquias e exvotos que levan no confesionario e adoutrinando aos fieles, vixiando o tamaño dos escotes, o vestiario, o longo dos cabelos etc,etc. A confesión repétese cada vez que teñen diante a un pecador ou pecadora.\nTEXTO E DIRECCIÓN Lucho Penabade\nREPARTO Comba Campoy e Pepe Penabade\nESCENOGRAFÍA E ATREZZO Taller Volta e Dálle\nO xuíz Salomón da Silva presentara a máquina de facer xustiza en Outeiro de Rei\nRodesindo da Barrosa afiará en Nogueira\nGrande presentación solidaria da DURA LEX\nA Dura Lex avanza a paso firme e sen mordazas\nA Dura Lex Pro 1.0 chega á Pobra do Brollón\nPepe López en O xuíz Salomón da Silva presen…\nSanti Prego en Financiando DURA LEX\nmiguel de lira en Financiando DURA LEX\nLarraitz Urruzola en Financiando DURA LEX\nNazaret López en Financiando DURA LEX


Presentación de Mariluz Canal | Esquerda unida\n13 Abril, 2011 victor A Coruna\nNa rolda de prensa participaron tamén o coordinador comarcal de EU Coruña e candidato á alcaldía, César Santiso e o responsábel de organización nacional e segundo cabeza de lista, Jorge Gil Morabes.\nInicio a rolda de prensa o responsábel de Organización, quen presentou a Mariluz Canal, avogada, integrante de la Asociación Xustiza e Sociedade de Galicia e do Movemento Progresista do Dereito Español, que involucra a diferentes Asociacións como a Asociación Xuíces para a Democracia ou Fiscais Progresistas. Foi unha das fundadoras da Agrupación de Avogados Mozos de Galicia, na década dos 80. Actualmente directiva do Foro Cívico, é unha coñecida e respectada feminista que tamén forma parte do COSAL (Comité de Solidariedade con América Latina) e da Asociación Galicia por Palestina.\nPosteriormente tomou a palabra, a propia Mariluz quen reivindicou a súa independencia política, mais nesta ocasión tomou a decisión de apoiar o proxecto político que Esquerda Unida ten para A Coruña. Proxecto no que se sinte representada e que definiu como ilusiónante, participado, integrador, pragmático e transformador.\nPor último tomou a palabra César Santiso quen agradeceu a colaboración de Mariluz Canal, mentres afirmaba que “dispor da experiencia dunha afamada defensora dos dereitos sociais e da igualdade entre mulleres e homes supón unha grande nova para os coruñeses e coruñesas de esquerdas, xa que logo, a incorporación na nosa candidatura de Mariluz, representa a constatación de que Esquerda Unida estase a converter na alternativa”.\nSantiso indicou que “Mariluz Canal incorpora ao noso equipo experiencia, seriedade, prestixio e loita, significa a proba palpábel de que a esquerda social e a esquerda política poden camiñar da man cara a consecución dunha sociedade máis xusta.\nFinalmente, o candidato á alcaldía expresou “que ninguén dubide que estamos construíndo alternativa, camiñamos con paso firme cara unha fronte ampla de esquerdas que sirva de ferramenta para transformar a sociedade a través da converxencia e a aceptación da pluralidade, apostando polos valores que unen as distintas organizacións e sensibilidades da esquerda transformadora que son moitos e de maior calado que os que nos diferencian”.


NORMAS de CONVIVENCIA - Intranet - IES Fernando Wirtz\n01 Area Pública > \n(Aprobadas no Consello Escolar do 27/10/2015)\nRespecto a toda a Comunidade Educativa.\nPuntualidade á hora de entrada e saída das clases.\nCorrección no modo de falar, xestos ... na relación con todos os membros da Comunidade Educativa.\nLimpeza nas instalacións e coidado do mobiliario e material de traballo.\nNon esta permitido o consumo de sustancias nocivas para a saúde (tabaco, alcohol ou outro tipo de drogas). Os menores de idade non poderán consumir aquelas sustancias non permitidas por lei (bebidas para maiores de idade etc.)\n7. NON SE PERMITE COMER NIN BEBER DURANTE AS ACTIVIDADES LECTIVAS E FÓRA DOS PERÍODOS DE RECREO.\na. Os espazos adecuados para consumir bebida e comida son o patio e os halls de acceso.\nb. En todo caso, nas aulas e nos corredores das plantas superiores non se poderá comer nin beber.\nc. Excepcionalmente, e con permiso do profesorado, poderá consumirse auga durante as clases, se as circunstancias así o aconsellan.\nNon usar teléfonos móbiles nin aparellos electrónicos, agás nos recreos ou en aquelas circunstancias expresamente indicadas polo profesorado.\nVestir coa corrección que lle corresponde a un Centro Educativo.\nCo fin de evitar ou/e de controlar o acceso ás instalacións do Centro de persoas alleas ao mesmo así como as faltas inxustificadas, tanto os profesores como o persoal non docente poderán requirir do alumnado a presentación do correspondente carné escolar identificativo.\nO alumnado seguirá as orientacións do profesorado respecto á súa aprendizaxe e mostraralle o debido respecto e consideración, tanto ao profesorado como ós compañeiros tendo en conta, de maneira especial, o dereito ó estudo dos mesmos.\nPara calquera ausencia prevista o alumno ten que comunicalo ó seu titor.Se a ausencia vai ser prolongada (por motivos xustificados) deberá ser coñecida pola Xefatura de Estudios.\nAs faltas de asistencia por enfermidade, indisposición.......deben ser xustificadas por escrito ou persoalmente ante o titor polos país ou titores legáis dos alumnos nos dous días seguintes á súa volta.\nOs alumnos menores de idade, non poden abandonar o recinto escolar. Para facelo deberán ser recollidos por algún adulto que se faga responsable da súa ausencia. En caso de non ser posible, o alumno deberá traer unha xustificación por escrito que debe ser confirmada telefonicamente\nAs ausencias a primeira hora ou por toda a xornada académica, sexa por enfermidade, compromisos médicos, xudiciais, persoais...deberán ser notificadas telefonicamente ó Centro entre as 8:30 e 9:20. Posteriormente entregarase a xustificación por escrito ó titor.\nOs alumnos que así o desexen, previa información por parte de Xefatura de Estudios e consentimento dos seus pais ou titares, poderán atrasar a súa hora de entrada no Centro en caso de ausencia confirmada dun profesor. Os restantes serán atendidos polo profesorado de garda.\nOs alumnos poderán abandonar o centro previa información por parte de Xefatura de Estudios e consentimento dos seus pais ou titares en caso de adiantarse a hora de saída por ausencia confirmada dun profesor. Os restantes serán atendidos polo profesorado de garda.\nOs alumnos de 3º e 4º da ESO, BACHARELATO e CICLOS FORMATIVOS poderán abandonar o Centro nos recreos. Os restantes permanecerán no instituto, (patio ou biblioteca).\nDurante as clases non se poderá saír das aulas sen causa xustificada.\nEntre clase e clase os alumnos permanecerán na aula gardando un comportamento correcto e coa porta aberta, non debendo saír os pasillos.\nEn caso de ausencia dun profesor os alumnos permanecerán dentro da aula coa porta aberta esperando a chegada do profesorado de garda que cubrirá a ausencia. De non presentarse o profesor de garda, o delegado ou subdelegado do grupo comunicará a Xefatura de Estudios dito feito.\nSe un alumno chega tarde á clase o profesor decidirá se lle permite a entrada. En caso negativo, o profesor, previa notificación a calquera membro de garda ou do Equipo Directivo, enviarao á biblioteca ou a aula de convivencia indicando o traballo que ten que realizar nese tempo.\nSe un alumno é expulsado de clase por mostrar unha conducta disruptiva o profesor deberá mandar a dito alumno, acompañado polo delegado ou subdelagdo do grupo a Xefatura de Estudios, sempre con traballo para realizar, o alumno cubrirá un parte de incidencias e a Xefatura de Estudios tomará as medidas pertinentes. O profesor deberá cubrir o corresponde parte de incidencias unha vez rematada a clase e entregalo cuberto en Xefatura.\nCando os alumnos teñan rematado un exame antes da hora de saída de clase, deben seguir na aula, non poderá sair os pasillos.\nProcurarase que non coincidan máis de dous exames nun mesmo día, contando co acordo entre profesores e alumnos.\nOs alumnos entregarán o largo do curso DOUS informes de AVALIACIÓNS CUALITATIVAS, (o 1º a finales de mes de OUTUBRO e o 2º no mes de FEBREIRO, agás 2º de bacharelato que será a finales de xaneiro). E tres boletíns de NOTAS unha vez rematadas as avaliacións (decembro, marzo e xuño o maio para os 2º de bacharelato). Os alumnos entregarán o boletín aos seus pais ou titores tendo que devolver o resgardo, debidamente asinado aos titores no prazo que estes sinalen.\nA Biblioteca do centro ten unhas normas ás que deben someterse todos os alumnos que queiran utilizar os seus servizos.\nTodos os membros da Comunidade Educativa están obrigados a velar pola adecuada utilización e conservación do material do Centro. Os pupitres e as paredes deberán estar limpos e sen escritos e pintadas.\nCalquera alumno deberá mostrar as súas pertenzas a calquera membro do Equipo Directivo ou a seus representantes, en caso de que a ocasión así o requira.\nSempre que haxa unha convocatoria de folga para o alumnado, debidamente autorizada, procederase do seguinte xeito:\nOs representantes do alumnado avisarán da convocatoria de folga a Xefatura de Estudos, coa suficiente antelación (polo menos 48 horas), presentando a correspondente acta levantada pola Xunta de Delegados/as, así como a relación nominal dos alumnos/as que secunden a folga nos distintos grupos.\nDo mesmo xeito, deberán presentar previamente no Centro a pertinente autorización asinada polo seu pai, nai ou titor/a legal, que lle será facilitada e recollida polos titores. Estos entregarán a X.E as autorizacións para que se consignen as ausencias no parte do día.\nOs alumnos poderán vir ao centro a facer os exames que estiveran programados con anterioridade a xornada de folga. E calquer outro caso non deberán acurdir ó Centro\nCando unha parte dun grupo realice unha actividade complementaria ou extraescolar, os que non participen teñen a obriga de asistir a clase como calquera outro dia.\nO alumno/a que falte a clase por causa xustificada ou inxustificada, ten a obriga de coñecer e realizar –agás en casos concretos- o traballo encomendado por cada profesor/a de materia, para que cando se incorpore o faga coa menor dificultade.\nAs faltas poden ser Leves, Graves ou Moi Graves\nAs reiteradas faltas de puntualidade.\nO comportamento inadecuado que impida o normal funcionamento das clases\nO emprego de linguaxe ou xestos ofensivos, racistas ou sexistas contra calquera membro da Comunidade Educativa.\nA falta de respecto a calquera membro da Comunidade Educativa.\nAs reiteradas faltas de asistencia sen xustificación.\nO abandono do recinto escolar sen permiso.\nO uso de teléfonos móbiles ou aparellos electrónicos salvo nos casos indicados anteriormente.\nA ocultación de información oficial aos pais ou titores.\nA introdución de persoas alleas ó Centro sen autorización.\nO deterioro, leve, voluntario de instalacións e materiais do centro ou persoais.\nCalquera outra conduta que sen estar expresamente tipificada neste Regulamento sexa considerada lesiva para a convivencia no Centro.\nA falsificación de documentos, cualificacións, sinaturas, etc.\nO deterioro, grave, voluntario de instalacións e materiais do Centro ou persoais.\nA agresión física.\nO uso ou venda ou distribución de sustancias prohibidas no recinto escolar.\nA substracción de bens tanto particulares como pertencentes ao Instituto.\nA reiteración de faltas graves.\nAs sancións aplicables ás Faltas Leves son:\nRealización de traballos específicos en horario non lectivo\nAs sancións aplicables ás Faltas Graves son:\nApercibimento por escrito e comunicación ós pais ou titores .\nComparecencia inmediata perante o Xefe de Estudos ou o Director.\nRealización de tarefas que contribúan á mellora e o desenvolvemento das actividades do Centro ou, se procede, a contribución a reparar o dano causado.\nSuspensión do dereito a participar en actividades complementarias e extraescolares.\nAmoestación do Xefe de Estudos ou Director\nPrivación temporal do dereito de asistencia ó Centro ou a determinadas clases por un prazo máximo de 2 días, debendo realizar as tarefas que se lle manden.\nNo caso de alumnos de Bacharelato, a reiteración de faltas de asistencia sen xustificar pode dar lugar á perda do dereito á Avaliación Continua.\nA retención temporal dos aparellos de uso persoal prohibidos (móbiles, cámaras de fotos, reproductores de música...)\nEn caso de destrozos intencionados ou que se puideran evitar, o custo da reposición correrá a cargo dos responsables do feito.\nAs sancións aplicables por faltas Moi Graves son:\nSuspensión do dereito de asistencia a determinadas clases por un prazo máximo de 5 días, debendo realizar as tarefas que se lle manden.\nSuspensión do dereito de asistencia ó Centro por un prazo máximo de 5 días, debendo realizar na casa as tarefas que se lle manden.\nCambio de subgrupo ou de grupo.\nIncoación dun expediente disciplinario.\nExpulsión definitiva, previa tramitación do expediente oportuno e presentación ante o Consello Escolar do Centro.\nSubpáginas (1): Normas Informática *


MÁIS DE 250 MENORES SOLICITARON PRAZA PARA INICIAR O PERÍODO DE ESCOLARIZACIÓN NO CURSO 2018-2019 EN COLEXIOS DA CIDADE\nA concelleira de Ensino, Mercedes Taibo, recalcou que nos centros educativos da zona urbana as prazas están cubertas practicamente ao cen por cento\nNarón, 3 de abril de 2018. Os dez centros de ensino públicos da cidade e os tres concertados rexistraron un total de 255 solicitudes de praza para iniciar o período de escolarización no curso 2018-2019. A concelleira de Ensino, Mercedes Taibo, explicou que este ano se ofertaron un total de 350 vacantes e indicou que tan só se rexistrou máis demanda que oferta no caso dos colexios Ponte de Xuvia e O Feal, donde se superaron as solicitudes nun e dous casos, respectivamente. “Agora procederase a realizar a pertinente baremación, atendendo aos criterios específicos para este proceso, e a Comisión de Escolarización da Xunta será a que resolva a través da Inspección Educativa o caso deses tres menores de tres anos que quedarán sen praza no centro elixido inicialmente pero que poderán acceder ao centro elixido como segunda opción”, explicou Taibo.\nOs colexios públicos que máis prazas ofertan, un total de 50, son o CEIP da Gándara –donde o número de solicitudes para nenas e nenos de 3 anos foi de 44- e o CEIP da Solaina, que tamén dispón de 50 e donde se cubriron todas. No CEIP Virxe do Mar o número de prazas ascende a 25 e no período de solicitude demandáronse 23 e no CEIP Piñeiros, tamén con 25 vacantes, solicitáronse para o vindeiro curso un total de 14. No que respecta ao Colexio Rural Agrupado (CRA), en Domirón había 25 prazas e pedíronse 10; no Val tamén se contabilizaban 25 e solicitáronse 14; en Sedes, con 13 vacantes contabilizáronse 4 solicitudes e en Pedroso, con 18 prazas, non se demandou ningunha.\nNo caso do CEIP Ponte de Xuvia hai un total de 25 vacantes para menores que inician o período de escolarización e demandáronse 26 e no do CPI do Feal pedíronse 27 para un total de 25 existentes.\nEn canto aos centros concertados da cidade, no que máis prazas se ofertan é no CPR Santiago Apóstol, con 50, e donde se solicitaron 39, mentres que no CPR Ayala e no CPR Jorge Juan, ambos con 25, se demandaron 19 e 24 prazas respectivamente.\n“Nos centros escolares da zona urbana as prazas ofertadas están cubertas practicamente ao cen por cento, excepto naqueles nos que non se ofrecen servizos como o almorzo ou a comida, que cada vez demandan máis as nais e pais para poder conciliar a súa vida persoal e profesional”, destacou Taibo, subliñando a importancia de ofrecer esta opción ás familias.


Ecos hospitalarios: Nós\nmércores, 28 de marzo de 2012\nOs responsables deste blog apoian ós convócantes da folga xeral do 29 de marzo e mostran a súa solidariedade con tódolos traballadores.\n…polos efectos negativos cá reforma laboral terá sobre os dereitos e situación social e laboral, duns traballadores co están a pasar moi mal.\n…creemos que non hai outra alternativa máis que loitar contra as medidas cós gobernos europeos están adoptando coa escusa da crises: despido libre e gratuíto, baixadas de salario, aumentos de xornada, recortes das pensións, privatizacións, etc…\n…polo impacto negativo no emprego e polo deterioro das condicións de traballo das persoas, ser discriminatoria, e supor o desmantelamento de servizos e políticas igualitarias e un retroceso na igualdade de oportunidades e de trato.\n…nin un só recorte nin abuso máis en materia e condicións laborais, horas, dereitos sindicais, prestacións por desemprego, traballos precarios, seguridade laboral, subcontratación, etc... non é lexítimo a efectos dunha democracia cós empresarios máis ricos acorden co goberno de costas ós traballadores, nin unha decisión máis, porque os intereses dos traballadores están por riba dos das empresas. (que non gobernen os mercados)\nQUE OUTROS PAGUEN A SUA CRISES!\nPublicado por Ecos hospitalarios (Eh!!) ás 19:52\nDe folgas e esquiroles...\nPor qué é ilegal a marihuana?\nRescatar a los bancos del 1%, no a los Ayuntamient...\nA forza máis poderosa\nEl Pasatiempo. Un capricho de indianos\nViolencia de género estructural (*)\nDía 8 na precariedade laboral\nLa magia inútil de las palabras\nA borbónica e outras pestes


375 xogadores de tenis de mesa participarán nun torneo semiestatal en FEXDEGA\nData da nova: 28/12/10\nA FUNDACIÓN FEXDEGA ofrecerá as súas instalacións para a celebración os vindeiros días 7, 8 e 9 de xaneiro de 2011 dun Campeonato Semiestatal de tenis de mesa no que participarán 375 xogadores dende os seis ata os 82 anos, xunto con 38 árbitros e tódolos seus acompañantes.\nA iniciativa foi presentada hoxe na sede do Liceo Casino de Vilagarcía de Arousa da man do presidente desta entidade, Alfonso Saavedra, que recuperou o tenis de mesa como actividade torneística, grazas a que o Clube do Liceo está activo dende 1969. Saavedra estuvo acompañado do director xerente de FEXDEGA, Juan Luis Callón; Antonio Castro, representante da Federación Galega de tenis de mesa, quen resaltou a importancia do evento tanto para a economía da cidade como a nivel deportivo, xa que nunca antes organizaran unha competición así; e Guillermo Reinaldo, coordinador deportivo provincial, quen apoiou a iniciativa dende a Secretaría Xeral para o Deporte.\nSegundo a organización, a cita servirá de trampolín para un futuro campeonato de España de maior categoría, así coma para o Campeonato Europeo.\nA organización destacou a gratuidade da entrada, así coma o feito de que se instalará un graderío de 280 prazas para os interesados en seguir a competición.\nEn total, serán 30 mesas de xogo, máis seis de quentamento nas que se enfrentarán xogadores de Asturias, León, Castilla La Mancha, Cataluña, País Vasco, Navarra e Galicia, moitos deles de grande bagaxe deportivo, sobre todo nas categorías inferiores (benxamín e alevín) onde competirán os mellores de España.


A derrota electoral nas eleccións de decembro de 1933 levou a unha recomposición das forzas de esquerda na Galiza. O fracaso fixera explícitas as debilidades do republicanismo galego e as súas contradicións, tanto no que atinxía á cuestión social como a cuestión nacional. Ao cabo, a fráxil unidade cimentada no Pacto de Lestrove, comezara xa a se debilitar desde os primeiros tempos republicanos.\nMitin de Azaña e Casares Quiroga na Coruña. (Foto: El Pueblo Gallego)\nEliseo Fernández 13:36 do 31 de xullo de 2021\nEn agosto de 1931, o anarcosindicalista coruñés Manuel Montes Don publicaba en Solidaridad Obrera unha carta aberta en nome do comité local da CNT da Coruña baixo o título ¿Se acuerda usted señor Casares? recriminando a Santiago Casares Quiroga as políticas represivas do primeiro Goberno republicano.\nA carta era representativa do afastamento do republicanismo galego dunha parte importante das súas bases sociais tradicionais, situadas na militancia anarcosindicalista galega, que tiñan mantido un forte apoio electoral ás candidaturas republicanas no primeiro terzo do século.\nO deseño dun marco de relacións laborais á medida da UGT polos primeiros Gobernos republicanos tiña levado a un incremento da competencia sindical, e a CNT non dubidou en mudar o seu apoio inicial á República cara a posicións críticas; isto deu lugar a toda unha serie de conflitos laborais tinxidos de carácter político, como foron a folga pola interrupción das obras do ferrocarril Zamora-Ourense-A Coruña, a folga do sector pesqueiro vigués ou a folga xeral polos despedimentos nos estaleiros ferroláns. Ao cabo, o anarcosindicalismo mesmo rematou por protagonizar varias folgas insurreccionais en maio e decembro de 1933, con escaso seguimento.\nUnha carta de Antón Vilar Ponte\nNon menos significativa foi a carta que o galeguista Antón Vilar Ponte enviou á sección local coruñesa do Partido Republicano Gallego en febreiro de 1934.\nNela poñía en cuestión a utilidade que tivera a ORGA tanto para a República como para Galiza, e por iso remataba o escrito pedindo a disolución do devandito partido. Entre os problemas que sinalaba estaba a tolerancia do partido con respecto a certos gromos de caciquismo e o incumprimento do seu compromiso fundacional a prol do estatuto de autonomía, chamando a atención sobre a actitude dalgúns concelleiros coruñeses, que se tiñan ausentado dunha sesión do concello, e como consecuencia resultara aprobado unha resolución en contra da autonomía de Galiza. Despois de enviar aquela carta, Vilar Ponte deuse de baixa e rematou por se incorporar ao Partido Galeguista.\nA debilidade do republicanismo era subliñada por Vilar Ponte, remarcando que pouco tiñan contado con el na toma de decisións, malia ser deputado nas Cortes. O que viña a expresar era en certa medida unha crítica ao cesarismo de Casares Quiroga, e a viraxe que este tiña dado ao republicanismo galego cara á integración nunha forza republicana de carácter estatal sen un pronunciamento claro das organizacións locais; unha viraxe que tiña coincidido coa participación persoal de Casares nos gobernos republicanos. A premonición rematou por cumprirse e, pouco tempo despois, boa parte do republicanismo galego participaba na fundación de Izquierda Republicana, en abril de 1934.\nO mitin republicano do 28 de maio de 1934 na praza de touros da Coruña tivo, pois, unha grande importancia no artellamento da nova forza na Galiza. As organizacións republicanas galegas asumiron a preparación deste mitin na cidade onde o novo partido tiña unhas mellores perspectivas e facíao baixo o patrocinio do líder local Santiago Casares Quiroga, que era ao tempo un dos grandes valores do partido a nivel estatal; ao seu carón participaron as dúas grandes figuras do partido, Manuel Azaña e Marcelino Domingo. Por medio do acto querían ofrecer unha demostración de forza que servise como punto de partida para a expansión organizativa, e ao tempo puidera tamén servir para consolidar o liderado de Casares.\nMalia que chegaron militantes republicanos desde moitas localidades galegas e que mesmo acudiron algúns autobuses de Asturias, o mitin non foi por onde os organizadores querían. Segundo algunhas fontes os congregados estaban preto de 15.000, mais entre eles figuraba tamén un numeroso grupo de anarcosindicalistas e comunistas que acudiran coa vontade de manifestarse contra os republicanos. Desde o comezo do mitin xurdiron voces e apupos que impedían falar aos oradores, mais foi cando Casares Quiroga tomou a palabra, cando a situación se complicou: houbo berros de “Casas Viejas”, golpes entre os asistentes e lanzaron laranxas contra o palco.\nA morte de Francisco Ínsua\nA liorta rematou cun tiroteo en que morreu o militante anarcosindicalista Francisco Insua, por disparos dun membro do servizo de orde; aínda que o mitin continuou e parte dos oradores puideron falar, a impresión que causaron os feitos non tiña nada que ver coa que inicialmente se tiña previsto. Só foi despois do movemento de outubro, coa formación da Fronte Popular e baixo outras bases, cando foi posible refacer dalgún xeito a unidade da esquerda.\nesquerda eleccións nación ORGA Antón Vilar Ponte


Unha invención é unha idea nova , que ofrece unha solución a un problema técnico. A maioría dos produtos industriais e de consumo, as maquinarias e os procesos de fabricación poden ser protexidos. En España, pode escoller entre dous modos: patente de invención ou de modelo de utilidade.\nEn países estranxeiros pode usar: unha proposta nacional ou se o país en cuestión o permite, unha patent PCT ou patente europea.\nDeterminada modalidade máis apropiada da acordado co cliente , baseado no grao de novidade da invención en si, como, por exemplo, produtos químicos, ou procedementos que non admiten como modelos de utilidade.\nTemos 3 posibilidades de rexistro en España:\nPatentes ou Modelo de Utilidade nacional. Xeralmente é o primeiro paso, así como o iniciar o proceso xera o chamado dereito de prioridade segundo o cal, desde que faga a extensión da súa patente dentro do primeiro ano -a partir da data de aplicación por primeira patente ou modelo- a data será respectada como unha prioridade en relación a terceiros.\nEspaña ratificou a Convención de 1986 sobre a concesión de Patentes Europeas, o que crea un sistema polo cal a concesión dunha única patente, a protección esténdese a todos os países europeos que foron designados na solicitude.\nA aplicación dunha Patente Europea se pode facer en calquera das tres linguas oficiais: inglés, francés e alemán. Xa publicada solicitude e feita a investigación, debe pagar a taxa correspondente para a designación de países e outra de exame da patente.\nEspaña tamén asinou o P.C.T. (Patent Cooperation Treaty) establecendo un sistema polo cal, cuha única solicitude de patente internacional pode protexer unha invención en máis de 145 países. O depósito dunha petición internacional ten o mesmo efecto como se tivese arquivada solicitudes nacionais separadas en países situados. Entre a lingua oficial está o castelán.\nUnha tramitación de solicitude de patente PCT ten dúas fases: nacionais e internacionais.\nA fase internacional comeza coa aplicación, a procura internacional continúa e remata coa publicación do informe de investigación de patentes.\nA fase nacional implica o pagamento dunha taxa, revisión e tradución na lingua oficial de cada país determinado, facendose a todos os efectos como patentes nacionais en moitos países escollidos. Con todo, non é necesario mostrar todas as imaxes ou certificados de prioridade para os distintos oficinas nacionais. Esta fase iniciarase nun prazo de 30 meses dende a data de prioridade, é dicir, desde a primeira solicitud.\nOs nosos servizos de Patentes:\nAsesoramento técnico e informes de patentes\nElaboración de informes, planos, reivindicacións\nEsquema de Tramitación de


A Escola Eu Rural leva a Redondela o seu itinerario formativo sobre elaboración artesanal de conservas - EU RURAL\n30 Ene A Escola Eu Rural leva a Redondela o seu itinerario formativo sobre elaboración artesanal de conservas\nPublicado ás 10:13h en Novas\tpor\teurural\nAínda quedan prazas dispoñibles para participar nesta edición de ‘Coas mans na masa’, que se celebrará en febreiro. As persoas interesadas poden inscribirse tamén nos cursos de O Rosal e Baiona\nAprender a transformar os alimentos de tempada da contorna en conservas artesanais e naturais, obtendo produtos de gran calidade para o autoconsumo. Este é un dos obxectivos de ‘Coas mans na masa’, un itinerario formativo posto en marcha pola Asociación de Desenvolvemento Galicia Suroeste Eurural que chega este mes de febreiro a Redondela e para o que aínda quedan prazas dispoñibles. O curso celebrarase os vindeiros días 18, 19 e 20 de febreiro de 16.30 a 20.30 horas e nel poderán participar un máximo de 15 persoas.\nPoderá participar neste curso calquera persoa interesada que resida no territorio do GDR 14 (Baiona, Fornelos de Montes, Gondomar, A Guarda, Mos, Nigrán, Oia, Pazos de Borbén, O Porriño, Redondela, O Rosal, Tomiño e Tui). O curso será de balde e pode facerse a inscrición premendo aquí ou a través do apartado denominado Escola da nosa web.\nCambio de datas no Rosal\nRedondela é o sétimo concello en acoller unha nova acción de ‘Coas mans na masa’, que arrancou en Pazos de Borbén en maio de 2018 e que xa percorreu Tomiño, Mos, Oia e Gondomar. Este fin de semana será a quenda de A Guarda, con todas as prazas completas, e a mediados de febreiro do municipio de Redondela.\nAs persoas interesadas nalgún destes cursos poden inscribirse para participar no curso que se celebrará no Rosal o vindeiro 11, 12 e 13 de marzo, unha semana antes do inicialmente previsto por un cambio de data realizado por causas de forza maior. Tamén quedan prazas dispoñibles aínda para participar no curso que se celebrará en Baiona o 25, 26 e 27 de marzo.\n‘Coas mans na masa’ nace ao acubillo da Escola Eurural, creada en 2017 como unha ferramenta posta en marcha pola AD Galicia Suroeste Eurural, entidade responsable da execución da Medida Leader 2014-2020, para canalizar todas as accións formativas que se desenvolven no territorio do GDR 14 e que abrangue aos concellos de Baiona, Fornelos de Montes, Gondomar, A Guarda, Mos, Nigrán, Oia, Pazos de Borbén, O Porriño, Redondela, O Rosal, Tomiño e Tui.


Hallux valgus dedo do pé tratamento - Valgus Pro\nOs síntomas e tratamento de hallux valgus dedão do pé\nA enfermidade afecta principalmente as mulleres, pero que pode desenvolverse en homes.A base de patoloxía – unha curvatura e deformidade das xuntas de pata, que se reflicte no feito de que eles están deformados. A parte da fronte do pé é expandido, e os ligamentos e tendóns son fortemente desprazadas dos seus lugares.\nPara dicir exactamente por iso que aparece esta patoloxía, non hai ningunha maneira. Non pode estar implicado tanto factores externos e internos. Primeiro e máis importante é a herdanza. A enfermidade ocorre principalmente en mulleres, se era a súa nai.\nOutro factor de risco que pode ser considerado o principal personaxe feminina. En homes son comúns en varias veces menos, e para eles é mellor, a excepción.\nVestindo incómoda zapatos e zapatos de tacón alto por un longo tempo pode tamén ser considerado un factor no desenvolvemento da patoloxía. Neste caso, a carga cae nos dedos, e eles comezan a deformar.\nOutro risco significativo é cross-footed, que afecta os músculos e ligamentos. E, finalmente, a razón podería ser o exceso de peso, lesións, trauma, e outros danos esta parte do pé.\nÉ importante ter en conta a presenza de deformación do primeiro dedo do pé na primeira fase. Só neste caso, o tratamento será exitoso e rápida. Mentres se resolve todo sen axuda de cirurxía. Só para distinguir entre 4 fases do proceso.\nEn primeiro grao non é só un lixeiro desvío do primeiro toe – non máis de 20 graos. Calquera inconveniente que trae.\nNa segunda etapa, a desviación ángulo é máis de 20, pero menos de 30 graos.\nNa terceira fase, o dedo pode mover-en 50 graos, outros son tamén moi deformado. Gama limitada de movemento produce dor.\nNo cuarto paso a desviación é de máis de 50 graos, ven deformación de toda a pé, a dor pasa a ser constante.\nEste é un dos máis desagradables e enfermidades perigosas. Polo tanto, cando os primeiros síntomas precisa ver un médico para o diagnóstico e a prescrición do tratamento axeitado.\nValga deformidade do primeiro dedo do pé ten a súa propia síntomas. Na fase inicial, hai unha lixeira abaulamento dos ósos que se fai especialmente perceptible no polgar. Calquera incomodidade ou dor para o paciente non é, polo tanto, para a clínica a maioría das mulleres ir e non nunha présa.\nPouco a pouco, o dedão do pé comeza a desviar-se da súa posición normal. Hai peso nas pernas, unha dor que se produce durante longos paseos ou longa estadía na posición de pé. Pasa a ser imposible andar en saltos, vostede só ten que zapatos con unha superficie plana e un nariz ancho.\nCo desenvolvemento do síntoma principal pasa a ser unha dor. Ela pode durar todo o día e mesmo á noite. Comeza a inflamación das articulacións, poden avermellada e inchar.\nNa cuarta fase de deformación moi perceptible. Que afecta a diferentes articulacións do pé. A dor pode empeorar en algunhas veces e tamén hai constantemente.\nDe forma independente a sospeitar de enfermidade fácil. Pero diagnóstico preciso require de radiografía. Ademais, a enfermidade pode non ser independente, e para ser a causa da artrite, gota e outras enfermidades do esqueleto.\nSe a enfermidade é na primeira etapa, a continuación, o diagnóstico é necesario para utilizar o método de resonancia magnética de dixitalización.\nComo librar-se de\nO tratamento de hallux valgus deben ser realizadas só por un médico. É desexable para facer na primeira fase. Inicialmente asignados aos conservadores terapia que axuda a maioría dos pacientes con este diagnóstico, pero debe ser entendido que o tratamento vai ser longa e necesariamente complexo.\nSe non é a inflamación, o primeiro paso é para se librar de el. Para conseguir isto, moitas veces usado especial xeles e pomadas.\nÉ importante para só usar zapatos ortopédicos, que vai ser feita só para a orde. Se está por riba do peso, asegúrese de normalizar o poder como a cantidade de carga sobre as pernas non é propicio para a súa saúde.\nSe o tratamento conservador non se puido, o tratamento cirúrxico é aplicada. Este arquivos maioría das veces completamente eliminado o óso moi, é a restauración dos ligamentos e fixación da articulación prato especial.


O CHUVI atende a 600 pacientes da área viguesa que sofren esclerose múltiple | Noticias Vigo\nO CHUVI atende a 600 pacientes da área viguesa que sofren esclerose múltiple\nO Álvaro Cunqueiro acolleu unha xornada de traballo na que neurólogas da Unidade específica para esta enfermidade reforzaron a información a profesionais de Atención primaria, pacientes e familiares\nPublicado por Noticias Vigo o día 28/12/2018 na sección de Galicia,Sanidad,Vigo\nA Unidade específica de Esclerose Múltiple (EM) do Complexo Hospitalario Universitario de Vigo (CHUVI) atende a case 600 pacientes que sofren esta enfermidade do Sistema Nervioso Central na área sanitaria de Vigo.\nDebido á importancia que ten o diagnóstico precoz desta patoloxía na evolución dos pacientes, o Álvaro Cunqueiro acolleu unha xornada de traballo na que neurólogas da unidade ofreceron información dirixida a profesionais de Atención primaria, pacientes e familiares, sobre as pautas a seguir nun primeiro diagnóstico, así como dar resposta ás principais inquietudes das persoas que sofren a enfermidade ou dos seus achegados.\nNo transcurso da xornada proxectouse un audiovisual realizado por un paciente que sofre a enfermidade e na que relata as súas vivencias do día a día. “A EM é unha enfermidade crónica que cursa en brotes que non sempre se recuperan por completo e progresivamente pode ir aumentando a discapacidade dos pacientes cun deterioro progresivo da calidade de vida”, explica a neuróloga Marta Aguado, responsable da Unidade do CHUVI.\nÉ a enfermidade do sistema nervioso discapacitante máis común entre adultos novos e supón a segunda causa de discapacidade en persoas novas, só por detrás dos accidentes de tráfico. Descoñécese a súa orixe e tampouco ten cura coñecida. “Isto supón un reto sociosanitario de primeira orde”, afirma a doutora Aguado.\nAdemais da discapacidade física, en ata un 80% dos pacientes aparece fatiga como consecuencia da enfermidade e trastorno do ánimo. A fatiga é un síntoma que supón un deterioro importante da calidade de vida pero que, como non se pode medir, o paciente pode ser incomprendido. A neuróloga do CHUVI sinala que “cos tratamentos actuais podemos modificar a evolución natural da enfermidade, por iso é importante unha abordaxe precoz e a atención do paciente por persoal especializado”.\nNos últimos anos cambiou radicalmente o manexo da EM. Por unha banda, os criterios diagnósticos incorporaron os avances en resonancia magnética e de líquido cefalorraquídeo que permiten facer un diagnóstico moito máis precoz da enfermidade, con alta sensibilidade e especificidade, mentres que antes requiríase a aparición de varios déficits neurolóxicos previos.\n“Modificouse tamén o tratamento da enfermidade, que se inicia ao primeiro síntoma, e nos últimos anos aprobáronse numerosos fármacos tanto orais, como subcutáneos e intravenosos, algúns dos cales, usados nas formas máis agresivas, poden conseguir un control da enfermidade de ata o 80%”, asegura Marta Aguado.\nPor todo iso, a abordaxe debe ser multidisciplinar. Segundo a doutora Aguado, “na atención do paciente debemos colaborar neurólogos, rehabilitadores, urólogos, así como enfermaría, farmacia, traballo social, fisioterapia ou psicólogos; hai que ter en conta que a enfermidade afecta tanto aos pacientes como á súa contorna, en cada un dentro do contexto cultural e dos valores nos que vive así como en relación cos seus obxectivos, expectativas, normas e inquietudes”.\nCon motivo da celebración do Día Mundial da Esclerose Múltiple, o Hospital Álvaro Cunqueiro acolleu a exposición itinerante “EMpeza o teu camiño!”, que percorre toda España e na que se tenta dar visibilidade aos síntomas que padecen quen sofre a enfermidade.\nOs propios especialistas son partidarios deste tipo de iniciativas, dirixidas a sensibilizar sobre a enfermidade. A doutora Marta Aguado insiste en que “en numerosas ocasións levámonos o traballo ás nosas casas e durmimos cos nosos pacientes na cabeza; este esforzo non sempre se ve recoñecido e con este proxecto, non só queremos poñer os nosos coñecementos ao servizo dos Médicos de Familia ou outros especialistas que o requiran mediante programas de formación; senón que queremos ter unha aproximación aos nosos pacientes e ás súas necesidades, tanto individualmente como a través da asociación AVEMPO, para que eles coñézannos e nós tamén coñezamos as súas necesidades que, en ocasións para a nosa sorpresa, van máis aló do ámbito asistencial e non as temos en conta”.\nO ‘Nadal Bus’ de Vigo transfórmase no ‘ EMBus’ con…


Firmes luvas de algodón laváveis para protección\nInicio > Produtos > Luvas de algodón > Luvas de algodón laváveis firmes\nventa firmes quente luvas de algodón laváveis están feitos principalmente de fibras mixtas para facelos máis rendibles. Pero o confort de uso; características son as mesmas como 100% algodón. A gran variedade de algodón de punto guantes de man é feita en 7, 10 calibre máquinas computerizada automáticas. O tricô destas máquinas é feito polo que aumenta a destreza permitindo a circulación de aire e respiración das mans, luvas de algodón laváveis firmes para protección. Sendo perfecta que se pode usar en ambas as mans, dereita e esquerda.\nAdemais, a diferenza entre as luvas de algodón tricotado é o peso diferente por par. Mesma bitola, mesmo fío, pero o peso diferente, estes tres factores clave decidir o prezo das luvas de algodón de punto.\nRecurso de luvas de algodón laváveis firmes\n1. O algodón perfecta luvas de malla son suaves contra a pel, estas luvas son cómodos abondo para usar durante longos períodos de tempo.\n2. fíos Leve ofrece excepcional capacidade de respiración, flexibilidade.\n4. Zhengzhou Ann Kang Trading Co., Ltd firmes xunto luvas de algodón lavable, varias cores e tamaños están dispoñibles.\nEspecificacións de guantes de algodón laváveis firmes\nEmpresa lavável provedor luvas de algodón: Zhengzhou Ann Kang Trading Co., Ltd\nAplicación de luvas de algodón laváveis firmes\nA máquina de malla luvas, como luvas de poliéster, guantes de nylon, algodón de punto luvas, HPPE malla luvas, Kevlar malla luvas, tamén por veces chamada mallas de corda luvas, pode ser usado só ou como un forro de luva baixo outro luva para o confort ou protección adicional , ou como un forro de luva baixo materiais de revestimento de látex. Fabricado por unha das formas máis económicas posibles máquina malla luvas, veñen nunha variedade de materiais e peso, son axeitados para uso xeral, así como aplicacións especializadas.\nAs luvas de algodón laváveis venda firmes quente son amplamente utilizados en moitas industrias, como construción, transporte, obras de transporte, recollida de lixo, embalaxe, enxeñaría, agricultura, automóbil, almacén, produción, electrónica, mantemento mecánica, entorno refrixerado, etc.\nluvas de algodón laváveis firmes para a protección, pode ser tamén utilizado como un forro de luva para outras guantes de traballo de revestimento, como luvas de látex revestido.\n6. Que a bitola media?\nCanto máis longa sexa a densidade\nA mellor protección\nCanto mellor a influencia sobre destreza\nZhengzhou Ann Kang Trading Co., Ltd un provedor firmes profesional laváveis luvas de algodón, subministración e firmes xunto luvas de algodón laváveis, todos benvidos para vir a consultar.


Ourense contará cun grupo de expertos en drons para materializar respostas ante emerxencias - Código Cero - Diario Tecnolóxico de Galicia\nOurense contará cun grupo de expertos en drons para materializar respostas ante emerxencias\nA Deputación de Ourense leva certa tempo poñendo a ollada nos drons e nas súas posibilidades para executar medidas de protección ambiental (por exemplo contra as infestacións de vespa velutina ou contra os lumes forestais) ou para situacións de emerxencia (extravío de persoas ou accidentes en estradas remotas, entre outras incidencias). Seguindo nesta liña, a entidade que preside Manuel Baltar vén de impulsar a posta en marcha dun grupo de expertos en drons para promover solucións en seguridade e emerxencias desde o punto de vista lexislativo e operativo.\nAsí o confirmou o presidente do Goberno provincial, Manuel Baltar, trala sinatura da acta constitutiva do dito grupo de cooperación, asinada polo presidente da Deputación de Ourense; o delegado da zona norte de Servitec Medioambiente, S.L., Hugo Rodríguez; o director executivo da firma local Aerocámaras, Jaime Pereira; a directora de mercadotecnia de Dräger; Marisa López, e o director xeral de Emprego e Emprendemento da Escola Superior de Enxeñería da Universidade de Cádiz.\nSegundo fixeron saber, a iniciativa ten o obxectivo de seguir mellorando a capacidade das administracións nas súas competencia nestas materias, así como a resposta operativa ante situacións de emerxencia e promover innovacións aplicando as tecnoloxías dos vehículos aéreos non tripulados (drons ou UAV).\nSegundo se reflicte no acordo asinado, a finalidade do grupo de expertos é “establecer estándares de calidade en formación e produtos relacionados co ámbito das emerxencias e a seguridade pública e privada, e realizar propostas á Axencia Estatal de Seguridade Aérea (AESA) desde o punto de vista dos expertos en drons para emerxencias e seguridade”.\nEntre as actividades previstas inclúese o exame das cuestións operativas e lexislativas que limitan os medios empregados e a capacidade de resposta das administracións competentes en emerxencias e seguridade. Tamén se dará acubillo ao deseño dun cronograma e un plan de traballo que permitan a empresas e administracións públicas implementar as mellores iniciativas nesta materia. A maiores, promoveres o desenvolvemento de solucións tecnolóxicas innovadoras.


Pleno extraordinario 09/07/2015: resumo da sesión e propostas do BNG - Plenos - Bloque Nacionalista Galego de Cabanas - BNG - Bloque Nacionalista Galego\nBNG de Cabanas 11 Xul 2015 ás 15:54\nO pasado xoves 9 de xullo houbo sesión extraordinaria do Pleno da Corporación, o primeiro con contido real tras o de constitución, que tivo unha segunda sesión con carácter informativo dous días despois daquela data pola indisposición do Alcalde a acudir á toma de posesión. Na xornada deste xoves tratáronse os seguintes puntos:\n1. Aprobación se procede das actas das sesións anteriores: Aprobáronse por asentemento as actas dos plenos extraordinarios do 13 de xuño e 15 de xuño.\n2. Réxime de sesións ordinarias do Pleno: Aprobouse co voto favorábel de todas as forzas políticas a celebración de plenos ordinarios con carácter mensual, agás agosto e decembro. Terán lugar ás 19.30h do último mércores de cada mes, a menos que sexa feirado; nese caso celebrarase o día hábil anterior a ese mércores.\n3. Existencia da Xunta de Goberno Local: O PP propuxo a creación da Xunta de Goberno Local, presidida polo Alcalde e composta por concelleiros nomeados directamente por el.\nPola contra, desde o BNG, así como o resto dos integrantes do Grupo Mixto, entendemos que este órgano non era necesario, pois a proposta da Alcaldía unicamente tiña un papel administrativo que atrasaría o tratamento de asuntos, ademais de que evitaría que outros temas chegasen a debaterse no Pleno.\nO PP aceptou a proposta presentada polo Grupo Mixto, polo que houbo unha votación na que toda a Corporación decidiu que non exista Xunta de Goberno Local.\n4. Creación e composición de órganos complementarios A proposta inicial da Alcaldía incluía unha Comisión de Facenda (formada por 3 membros do Grupo Popular, 2 do Grupo Mixto e 2 do Grupo Socialista, cunha frecuencia de reunión mensual), Xunta de Voceiros (formada polo Alcalde e os voceiros dos 3 grupos políticos, a reunirse antes de cada pleno ordinario), Xunta de Delegados (formada polo Alcalde e os concelleiros con delegación da Alcaldía e de periodicidade semanal),\nPreviamente ao pleno, desde o BNG, conxuntamente co resto de integrantes do Grupo Mixto, propuxemos a creación de unicamente dúas comisións (tendo en conta tamén a eliminación da Xunta de Goberno Local do punto 3): Comisión de Contas, Facenda e Persoal e Comisión Informativa Permanente de Asuntos de Pleno, de Suxestións e Reclamacións. Ambas as dúas estarían compostas por 7 membros (3 do Grupo Popular, 2 do Grupo Mixto e 2 do Grupo Socialista), a reunirse unha semana antes dos plenos ou a petición do Alcalde ou 4 membros.\nTras unha negociación de todos os grupos políticos mantida durante o pleno chegouse a un acordo unánime para crear un total de 3 comisións: as 2 propostas polo Grupo Mixto e unha terceira de obras. Porén, o PP negouse a retirar as súas propostas de Xunta de Goberno, aínda que de carácter extraordinario, e Xunta de Delegados (comisión opaca que o PP usa como argucia legal para pagar un 'soldo' aos seus concelleiros).\nAo non haber un acordo global, o BNG exixiu que se votase cada comisión por separado, cos seguintes resultados:\n- Comisión de Contas, Facenda e Persoal: aprobada polos 11 concelleiros da Corporación.\n- Comisión de Asuntos de Pleno: aprobada polos 11 concelleiros da Corporación\n- Comisión de Obras: aprobada polos 11 concelleiros da Corporación\n- Xunta de Delegados: aprobada por 8 votos a favor (5 PP + 3 PSOE). Tivo 3 votos en contra (1 BNG, 1 AEC, 1 Somos Cabanas).\n- Xunta de Voceiros: aprobada por 8 votos a favor (5 PP + 3 PSOE). Tivo 3 votos en contra (1 BNG, 1 AEC, 1 Somos Cabanas).\n5. Retribucións, asistencias, e indemnizacións a membros da Corporación e grupos políticos:\nA. Retribucións a membros da Corporación: a proposta da Alcaldía foi de dotar ao alcalde dun salario de 32.900  brutos anuais por 35 horas semanais (14 pagas de 2314 ). O BNG presentou unha proposta alternativa, consistente nunha asignación de 20.000  brutos anuais por 35 horas (14 pagas de 1428 ), que o Alcalde decidiu non aceptar. Votáronse 2 propostas:\n- Proposta PP (32900 /ano): 5 votos a favor (PP), 6 en contra (3 PSOE, 1 BNG, 1 AEC, 1 Somos Cabanas)\n- Proposta BNG (20.000 /ANO): 3 votos a favor (1 BNG, 1 AEC, 1 Somos Cabanas), 8 en contra (5 PP, 3 PSOE)\nNesta situación, o Alcalde segue (de momento) sen retribución.\nB. Asistencias: a proposta da Alcaldía foi de ofrecer 100 /sesión por pleno ou comisión e 150 /sesión por Xunta de Delegados. Os integrantes do Grupo Mixto fixemos en conxunto unha proposta alternativa, na liña do exposto no punto 4 na que solicitamos a eliminación da Xunta de Delegados: 100 /sesión por pleno ou comisión e 0 /sesión por Xunta de Delegados.\n- A proposta do PP foi aprobada con 8 votos favorables (5 PP, 3 PSOE). Obtivo 3 votos en contra (1 BNG, 1 AEC, 1 Somos Cabanas)\nC. Indemnizacións: A Alcaldía propuxo manter as contías das axudas de custo da anterior lexislatura: 150  / 200  (axuda de custo completa en Galiza / fóra de Galiza), 90  / 110  (axuda de custo manutención en Galiza / fóra de Galiza), 60 / 65  (axuda de custo reducida en Galiza / fóra de Galiza), desprazamentos segundo RD 462/2002 de 24 de maio. Aprobáronse co voto favorable de todos os concelleiros da Corporación.\nD. Asignación a grupos políticos: a Alcaldía fixo unha proposta inicial de 50 /ano por grupo político e 400 /ano por concelleiro. No BNG apostamos por manter as cuantías da lexislatura anterior (200 /ano por grupo político e 200 /ano por concelleiro, opción compartida polo resto do Grupo Mixto, e que supoñen 1750  de aforro anuais fronte á alternativa do PP.\n- Aprobouse con todos os votos favorábeis a opción do Grupo Mixto: 200 /ano grupo político e 200 / concelleiro.\n6. Nomeamento de representantes da Corporación en órganos colexiados A proposta de nomeamento de representantes da Corporación nos órganos colexiados presentada pola Alcaldía foi a seguinte:\n- Consello Escolar do CEIP Eladia Mariño: Esperanza Gayoso (PP)\n- Grupo Acción Costeira 'Golfo Ártabro': Esperanza Gayoso (PP)\n- Grupo Euroeume: Manuel González (PP)\n- Parque das Fragas do Eume: Germán Castrillón (PP)\n- Mancomunidade de concellos da comarca de Ferrol: Germán Castrillón (PP)\nNeste punto, no BNG entendemos que sendo os órganos colexiados unha representación do Pleno e que nun primeiro momento había 5 órganos colexiados que nomear (o mesmo que número que forzas políticas diferentes hai no Concello), tiña máis elaborar unha proposta de nomeamentos consensuada e que incluíse a todas as formacións. A postura foi compartida co grupo mixto\n- Votos a favor da proposta do PP: 8 (5 PP + 3 PSOE)\n- Votos a favor da proposta do BNG: 3 (1 BNG + 1 AEC + 1 Somos Cabanas)\n7. Coñecemento resolucións de Alcaldía\nA. Nomeamento de Tenentes de Alcalde: Deuse conta dos nomeamentos de tenencias de alcaldía: 1ª Manuel González, 2ª Ana Rosa Méndez, 3ª Esperanza Gayoso.\nB. Delegacións de Alcaldía: A modo de resumo incompleto: o primeiro tenente de Alcalde asumirá Obras e Medio Ambiente, a segunda Benestar e Igualdade, a terceira Cultura e Deportes, Julián Ramón Seijas Medio Rural e Parques Infantís.\nC. Constitución de grupos políticos: informouse da creación de 3 grupos políticos: Grupo Popular, Grupo Mixto (formado por BNG, AEC e Somos Cabanas) e Grupo Socialista.\nO BNG presentouse a este pleno con tres obxectivos fundamentais:\nO primeiro era aumentar as posibilidades de participación nos mecanismos organizativos do Concello. Consideramos que o acordo plenario de convidar a todos os representantes do grupo mixto ás xuntas de voceiros, a creación dunha nova comisión de asuntos do pleno ou o feito de que as comisións teñan 7 membros son bos pasos neste sentido, mais non conseguimos que a representación do pleno nos diversos órganos colexiados dos que forma parte fose realmente representativa.\nO segundo obxectivo era acabar cos mecanismos legais polos cales os concelleiros do grupo de goberno (PP) conseguían unha remuneración que non está sometida ao control do pleno nin responde ao traballo efectuado realmente. Así, solicitamos a eliminación da xunta de goberno (proposta que foi aprobada pola corporación) e tamén da xunta de delegados, proposta que foi rexeitada, conxuntamente coa nosa conseguinte proposta de que de existir carecese de dotación económica. Así, cada concelleiro delegado do PP vai poder seguir cobrando 600/mes por reunións privadas sen presenza do secretario da corporación das cales o concello pode non obter ningún beneficio.\nFinalmente, o noso terceiro obxectivo era racionalizar os gastos de funcionamento do concello, para o cal propuxemos unha baixada de soldo do alcalde até os 20.000 (un soldo que consideramos máis que digno para unha dedicación parcial), unha reducción dos órganos de goberno non participativos e o mantemento e reducción dos gastos por asistencias e asignacións a grupos políticos, de forma que o concello poida aforrar cartos no seu propio goberno nun contexto no que arrastra unha débeda abafante.\nO alcalde saiu do pleno sen soldo, mais non sabemos por canto tempo continuará esta situación, polo que non o podemos considerar como medida real de apoio. No tocante ao aforro xeral, se ben conseguimos que parte das nosas solicitudes (como a eliminación da Xunta de goberno local e a redución das asignacións aos grupos políticos) fosen atendidas, cremos que aínda se podería ter chegado máis alá e conseguir un maior aforro para o noso concello.\nPor último, desde o BNG de Cabanas queremos agradecer a toda a veciñanza que se achegou até o concello o pasado xoves, e lembrar que os plenos son públicos, e que, de acordo ao aprobado este xoves, o vindeiro pleno será o mércores 29 de xullo ás 19.30 horas.


Concentración decisiva para as preseleccións galegas minis\nPaula Couto e Julia Pena, seleccionadoras galegas de minibasket, afrontan este domingo, 4 de marzo, unha crucial convocatoria coas súas preseleccións. Aquela na que decidirán, de xeito definitivo, a formación final de ambos os seus combinados: o grupo total de 12 xogadores e 12 xogadoras que competirán na primeira semana de abril no Campionato de España.\nPara esta importante cita do domingo repetirá sede, sendo o Pavillón Manuel Coto Ferreiro de A Estrada, de novo, a casa para as dúas preseleccións. Alí están citados os xogadores a partir das 09.30 h e as xogadoras ás 11.30 h.\nE será tamén a partir deste domingo cando ambas as preseleccións se sitúen no posto de saída para afrontar os penúltimos metros na carreira cara Cádiz. Antes de viaxar a terras andaluzas tocará superar un Torneo amigable oficial (a celebrar en Allariz na fin de semana do 10 e 11 de marzo e do que comunicaremos en vindeiras datas os detalles), e tres concentracións máis de traballo das que tamén daremos conta.\nPolo momento, como é habitual, nos listados que se achegan refírense os datos dos xogadores e xogadoras preseleccionadas para este catro de marzo.\nPreselección Galega Minibasket Masculina: 04/03/12\nPreselección Galega Minibasket Feminina: 04/03/12


Falece un home en Ponteareas ao incenciarse a caseta na que vivía - Comarcas na Rede\nHomeO CondadoPonteareasFalece un home en Ponteareas ao incenciarse a caseta na que vivía\nUn home faleceu na mañanciña de onte en Ponteareas, logo de que se incenciara a caseta na que vivía e que estaba acondicionada como vivenda. O feitos aconteceron cara ás 00:45 horas do 2 de marzo, cando un particular chamaba ao 112 Galicia para pedir axuda indicando que ardía unha caseta en Costa de Sequeiros, na parroquia de Guláns, e que no seu interior había unha persoa.\nOs bombeiros de Ponteareas deprazáronse ao lugar dos feitos ao mesmo tempo que as urxencias sanitarias. Extinguido o lume, os bombeiros de Ponteareas confirmaron que a caseta ardera na súa totalidade e no interior da mesma, atopouse o corpo dun home completamente calcinado. Os servizos sanitarios, que nada puideron facer no caso do falecemento, si tiveron que intervir para atender a dúas persoas que tiveron que ser atendidas no mesmo punto ao sufrir unha crise de ansiedade.\nDe momento, descoñécense as causas que orixinaron o incendio que están sendo investigadas polas autoridades competentes.


O Reino de España camiño de verse degradado a “democracia imperfecta” | Esculca\nPOLA ACTUACIÓN DOS PODERES PÚBLICOS NO CASO CATALÁN\nO Reino de España camiño de verse degradado a “democracia imperfecta”\nO Reino de España en risco de ser degradado a democracia “imperfecta” pola xestión do goberno de Mariano Rajoy do caso catalán. No Índice da Democracia, que cada ano elabora o influente think tank británico The Economist Intelligence Unit (EIU), a cualificación do Reino de España en 2017 foi rebaixada de 8,30 a 8,08 puntos, ao límite entre “democracia plena” e “imperfecta”.\nA rebaixa é debida a que o goberno español “impediu pola forza a ilegal consulta sobre a independencia de Catalunya do 1 de outubro e ao seu tratamento represivo dos políticos independentistas”, segundo o relatorio, onde se alerta que eses movementos do goberno español -a represión policial do 1-O, a aplicación do 155- levaron o Reino de España a unha situación de perda de calidade democrática.\nA posición de España no ranking EIU de 2016 foi citada polo rei Felipe V no Foro de Davos para acreditar a solidez da democracia española.\nEIU é unha unidade independente dentro do grupo que encabeza a revista The Economist, e ofrece consultoría e análise de industrias e países. Tamén elabora relatorios, como o Índice da Democracia.\nO Índice mede cinco variabeis entre un e dez puntos: pluralismo e proceso electoral, liberdades civís, funcionamento do goberno, participación política e cultura política. Onde o Reino de España fica peor é neste tres últimos parámetros pois ocupa a 19ª posición, o último estado entre as “democracias plenas”. Noruega encabeza o ranking con 9,87 puntos.\nEntre as “democracias imperfectas” figuran Italia, Xapón ou os Estados Unidos (cada un con 7,89 puntos) ou Francia (7,80 puntos), por diferentes motivos: Italia ten baixa puntuación polo [mal] funcionamento do seu goberno, Xapón pola baixa participación e Francia pola súa cultura política.\nProgresión de España no ranking EIU (2006-2017)\nO ranking pon de relevo que a democracia española está nas horas máis baixas das últimas décadas. Os autores teñen claro cal é o motivo: a actuación represiva do goberno español contra o independentismo catalán: “O executivo tentou parar pola forza o referendo ilegal catalán do 1 de outubro e deu un tratamento represivo aos líderes independentistas”, sentencian os expertos.\n“Após a declaración unilateral de independencia do Parlament, o goberno español suspendeu o autogoberno. Varios líderes independentistas foron encarcerados e enfróntanse a graves cargos criminais, que poden comportar 30 anos de prisión se son declarados culpabeis”, engaden sobre a situación política.\nPor outra banda, o estudo tamén menciona a súa preocupación polos delitos de rebelión e sedición, que non existen noutras democracias europeas e coas que se tenta parar a vía independentista.\nSe o Reino de España continuar incorrendo nos mesmos comportamentos, en 2018 podería caer de categoría e sumarse á fila das “democracias imperfectas”, segundo Joan Hoey, a directora para Europa de l’EIU.\nO “legalismo exacerbado para responder ao que é esencialmente un problema democrático e unha votación democrática non é a marca dun goberno que valora a democracia e quere expandila”, argumenta Hoey.\nO relatorio tamén denuncia a persecución por sedición e rebelión contra os líderes independentistas e o encarceramento dos Jordis, de Oriol Junqueras e de Joaquim Forn. “Actualmente”, engade Hoey “nunha democracia moderna, ver cargos electos procesados por causas que parecen como mínimo arcaicas non axuda o Reino de España a ser considerado unha democracia plena, das que só hai 19 no mundo”.\nO último país da lista é Corea do Norte.\n← Xuiz investiga encerramento de presos durante días en cela sen auga corrente\nGoberno español recorre orde de convocatoria para elaboración de relatorio sobre torturas →


queiruga livre: A voz insurrecta\nA voz insurrecta – Lecturafilia\nEn moitas ocasións, a literatura e a vida adoitan estar intimamente ligadas, caso de María Victoria moreno, a muller á que este 2018 se lle dedica o Día das Letras Galegas, e sobre a que a crítica Montse Pena Presas escribiu unha biografía do máis interesante, A voz insurrecta, na que se combinan precisamente aspectos biográficos con elementos da súa narrativa.\nCómpre comezar salientando o título, o cal fai mención desa parte que tanto definiu a María Victoria, unha muller que foi revolucionariadesde o mesmo momento no que, aínda nacendo nun pobo cacereño, adoptou o galego como lingua vehicular, tanto da súa labor como mestra como nas restantes facetas da súa vida. Neses anos primeiros da ditadura, nos que o galego era fortemente atacado, ela chegou a Pontevedra e posteriormente a Lugo e alí descubriu que os nenos e nenas falaban nesta lingua e que había que defendela. Foi precisamente en Lugo onde coñeceu a Xesús Alonso Montero, figura moi importante na toma de conciencia da autora e esencial para entender o seu devir literario, xa que foi el tamén quen lle fixo encarga da coordinación da antoloxía Os novísimos da poesía galega.\nA vida de María Victoria Moreno podería ser de película, pois condensa moitas arestas. Ela foi escritora de literatura infantil e xuvenil, mestra, libreira e incluso editora. Pero, tal e como conta Montse nesta biografía publicada por Galaxia, o que mellor a define é a súa labor docente, pois ela mesma recoñeceu en moitas ocasións que “o meu corazón florece nas aulas”.\nMaría Victoria foi unha muller de armas tomar, moi adiantada ao seu tempo e cunha voz insurrecta, revolucionaria, sobre todo por ser quen de defender o galego, a literatura e o papel das mulleres nun momento da nosa historia no que isto lle supuxo moitos problemas persoais e profesionais. Ela foi un exemplo a seguir na defensa dunha lingua que, se ben non era a súa de nacemento, converteuse rapidamente no seu vehículo de expresión.\nPor iso estas Letras Galegas son especiais. Por que? Porque nos lembran que a nosa lingua debería ser o ben máis prezado a protexer, o noso patrimonio inmaterial e un legado que deberiamos de transmitir aos nosos fillos e fillas. Así o fixo María Victoria, quen é un símbolo sobre o que terían que reflexionar todas aquelas persoas que aínda adoecen da nosa lingua e a rexeitan escudándose en non entendela aínda nacidas na Galiza.\nA ela debémoslle a escritura das primeiras novelas dedicadas ao público xuvenil, nas que se tiñan en conta as preocupacións desta idade tan complexa. Tal é o caso de Leonardo e os fontaneiros, ou Anagnórise, esta última todo un símbolo de texto feminista iconoclasta e moi próximo á narrativa actual. Sen dúbida, a narración dunha viaxe entre unha muller condutora e un rapaz que abandona o seu fogar, e na que se poderían entrever moitos dos trazos biográficos da autora homenaxeada.\nComo me gustou viaxar pola vida e obra desta muller brava da man doutra á que admiro moito, Montse Pena Presas. A min, ao igual que a ela, tamén me tería gustado moito coñecer a María Victoria.\nComo os acontecementos xa non se poden reverter, María Victoria faleceu no 2005 despois de terse enfrontado a un cancro de mama que nunca freou a súa actividade.\nQuedémonos coas súas letras, IMPRESCINDIBLES!\nTítulo: A voz insurrecta. María Victoria moreno, entre a literatura e a vida\nNúmero de páxinas: 177\nPublicado por las alhacenas del sol en 3:36 AM


Diario dun mercado. Episodio 155\nUnha categoría máis abaixo, na Primeira Galicia, Lucas Basualdo, Rasilla e Santiago renovan na SD Pol, mentres que o dianteiro Darío Maximino «Guamedo» fará a pretemporada coa UD Pastoricense co obxectivo de agradar ao técnico Fran Veiga e quedar na clube. Máis ao sur, no Sangoñedo, Pulpix e Alex Delgado renovan na SD Chantada para tratar de conseguir o ascenso á Preferente.\nabadín cd foz Chantada feminino futbol base pastoricense preferente norte primeira autonomica residencia sarriana SD Chantada feminino sd pol segunda autonomica\nPost AnteriorDiario dun mercado. Episodio 154\nSeguinte PostCovi Regueiro (PM Friol): «Non cremos nas xogadoras ascensor»


Durante os séculos XVII e XVIII apreciouse nas parroquias unha explosión demográfica propiciada ao longo do XVI. As freguesías estaban baixo a xurisdición eclesiástica dependente do cabildo de Mondoñedo.\nAlgunhas parroquias tiñan os seus dereitos de presentación eclesiástica. No seu día fóranlles cedidos a familias que chegaran a acordos económicos e materiais coa Igrexa de Mondoñedo. Mediante estes pactos a Igrexia cedíalles ás familias o dereito de nomear os curas que elixiran.\nTal circunstancia propiciou que algunhas destas familias situaran os seus descendentes na órbita de igrexa. Estes, despois de recibir formación sacerdotal, pasaban a ser titulares dalgunha parroquia.\nNas parroquias, ademais da igrexa, había unha ou varias capelas fundadas dentro desta. Ademais existían ermidas construídas en lugares que facilitaran o culto de pequenos grupos de veciños. Algunhas destas ermidas verían nacer despois un barrio, como no caso de Santo Antón de Espasante. Outra foi a de Gonçalve en Devesos, sobre a que despois se edificaría a nova parroquia das Neves.\nEn Devesos contabilízanse catro ou cinco ermidas. En San Claudio, a de Santiago –s. XV-, a da Asunción e San Juan Bautista –s. XVII-, ademais da de San Carlos Borromeo e a de Barreiros da Riba –s. XVIII-. O mesmo acontecería en Loiba coa de San Andrés e a do Carme en Soutomaior, que nacerían ao mellorar o barrio. En Senra coñécense as de Sáa, San Salvador de Borreiros e a Santiña. En Feás a de San Roque. En Santiago de Mera a da Santiña. En Insua a de San Miguel no barrio do seu nome, na Pedra a da Concepción e a da Nosa Señora. Por último atopamos a de San Bartolomé, no porto de Cariño.\nPara saber máis sobre O nacemento do Concello:\nEvolución do Municipio


Editorial Galaxia | Semana de intensa actividade literaria na Arxentina\nSemana de intensa actividade literaria na Arxentina\nA intensa actividade desenvolvida pola expedición de Editorial Galaxia na Feira Internacional do Libro de Bos Aires chega ao longo dos próximos días ao seu fin e faino cunha morea de actos.\nHoxe martes, día 3, Xavier Alcalá, Xavier Queipo e Xosé María Saiz Pena (Antón Vialle) participan na xornada "Traducir os clásicos: De Ulises a La Isla del tesoro" na que exporán, entre outras experiencias, a existosa tradución do Ulises de Joyce ao galego, gañadora do Premio Nacional de Tradución de España.\nMañá mércores, día 4, Xavier Alcalá presentará a edición para Arxentina da súa novela HUINCA LOO, publicada por Mar Maior. Será ás 20h30 (hora local) na Sala Haroldo Conti-Pabellón Amarelo e estará acompañado por María Rosa Lojo e Carlos Brandeiro.\nO xoves, día 5, será Xavier Queipo quen presente a súa última novela, "Os Kowa", Premio Eduardo Blanco Amor, 2015. Será ás 20h (hora local), no stand da Feira do Libro, e estará acompañado por Xavier Alcalá.\nO venres, día 6, serán os Oviravai os que presenten o seu libro disco, As andanzas de Paio, en Bos Aires. Será ás 19h30 (hora local) no Teatro Valle Inclán do Centro Galicia cun concerto que fará as delicias de grandes e pequenos.\nAo longo de toda a semana, ademais, Benigno Campos e falará da gastronomía do noso país nos principais espazos da cultura galega de Bos Aires: o mércores 4, ás 20h, na Sociedad Parroquial de Vedra Mutualidad y Cultura; o xoves 5, ás 17h, en Ribadumia Casa Gallega de Cultura; o venres 6, ás 20h30, na Sala Leopoldo Lugones da Feira, acompañado de Nelly Espiño, Carlos Brandeiro e Xavier Alcalá; e o sábado 7, ás 20h, no Centro Lalín, A Golada e Silleda.


InnovArte finalista autonómico para o Premio FAD – InnovArte Educación Infantil\ninnovarteinfantil 22/07/2015 01/09/2015 PremiArte\nO día 22 de xullo recibimos a grata noticia de que o proxecto presentado por InnovArte Educación Infantil foi seleccionado como finalista autonómico para o Premio a la Acción Magistral 2015 convocado pola FAD (Fundación de Ayuda contra la Drogadicción), a Comisión Nacional Española de Cooperación coa UNESCO e BBVA, que ten como obxectivo galardoar e dar a coñecer proxectos de promoción de valores sociais realizados por docentes de centros educativos de Infantil, Primaria e Secundaria de toda España.\nO Premio FAD que vai pola súa 11ª edición, nesta convocatoria engadiu unha nova categoría, a de Proxectos en Rede, pola que concorremos co título “(Re)conquistando el territorio de la infancia. InnovArte Educación Infantil: el valor de los pequeños gestos”. Pensamos que era unha boa ocasión para expoñer aquilo que levamos seis anos defendendo, que non é outra cousa que entender que toda acción educativa sobre os valores sociais ten que ser a suma de un constante traballo diario dos pequenos xestos, por enriba das grandes accións “efemerizantes” que se fan con motivo da celebración dun día marcado no calendario escolar.\nUnha vez pechado o prazo de presentación, en cada Comunidade Autónoma reúnese unha comisión conformada por representantes da FAD e persoas expertas en educación así como membros da administración educativa, quen seleccionan os proxectos que representarán a esa comunidade. Na segunda fase, a FAD reúne unha comisión nacional que escolmará un gañador por cada unha das tres categorías. Isto terá lugar no mes de setembro, porén temos que esperar. Malia todo, para nós xa é un logro pensar que o discurso InnovArte chega tan lonxe e ten tanta aceptación. En máis dunha ocasión tivemos a sensación de que íamos contracorrente, abonda botar unha ollada ás redes sociais nos “días especiais” nos que se conmemoran os distintos valores, para comprobar que parece que todo se reduce a iso, e logo xa non hai máis que facer. Unha da primeiras entradas de InnovArte, aló por xaneiro de 2010, xa trataba sobre esa cuestión, “Folclorización de las conmemoraciones escolares”; logo viñeron outras moitas nesa liña que se poden ler na categoría RebelArte unha das máis acariñadas por nós porque é onde volcamos toda a xenreira que nos produce esa “perversión do feito educativo”. Pero InnovArte é moito máis ca un berro desesperado, é unha xanela na que mostramos a nosa maneira de facer. Así, cando criticamos algo, sempre amosamos alternativas que, ao noso entender, son máis coherentes cos principios educativos, cos intereses e coa formación dos nenos e nenas para a promoción de valores prosociais. Neste momento, tras seis anos de traballo e 1050 entradas, no blog, pódense atopar exemplos dabondo para lograr comprender que a conciencia cidadá, social, persoal ou medioambiental ten que ser froito dun continuum no que non teñen cabida as incoherencias, que tan pronto detectan e nos reprochan os pequenos, malia que tratemos de saturarlle o entendemento cos fastos de celebracións que cada vez se asemellan máis a calquera outra cousa festiva que ao que deben ser.\nCertamente, InnovArte é moito máis ca un proxecto escolar desenvolvido nas súas aulas por dúas mestras de dous centros educativos galegos, o CEIP A Maía e a EEI Milladoiro, trátase dunha acción educativa que se abre a milleiros de persoas (docentes, familias, educadores, estudantes, e outras moitas interesadas na formación dos máis novos); así o vén constatando a través da súa presenza no mundo virtual, así como en todas as accións formativas nas que é convidado a participar (cursos, congresos, xornadas, medios de comunicación e revistas especializadas). Recoñecementos como os premios Mestre Mateo 2011, o Francisco Giner de los Ríos 2012, ou ser seleccionado para representar a España na Rede Iberoamericana de Educación Infantil, déronlle unha proxección ao blog coa que non podíamos contar no momento no que comezamos esta andaina.\nVaia por diante o noso agradecemento á comisión autonómica, porque, insistimos, para nós, xa é un recoñecemento de que o discurso InnovArte é compartido desde eidos tan senlleiros como son a propia administración educativa, a Universidade e institucións cuxa finalidade principal é a mellora educativa e promoción de valores prosociais.\nDeixamos aquí a ligazón ao proxecto presentado, á noticia recollida no xornal La Voz de Galicia, así como a un vídeo no que condensamos o que é InnovArte, as súas constantes e porque entendemos que debemos Re(conquistar) o territorio da infancia.\nAnterior InnovArte na UIMP-A Coruña 2015\nSeguinte Ausencias e presencias


Colexio de Santiago Alfeo ou de Fonseca | Museo Virtual da USC\nO propio Alonso de Fonseca poñerá en marcha o que se entende no seu momento como un “Colexio Novo”, dedicado ao apóstolo Santiago Alfeo (A. Neira, 1850: 85-107; A. Odriozola, 1960: 25-35; J. M. Pita, 1960: 21-24; J. M. García Iglesias, J. M. Monterroso, 2000: 51-96; M. Vázquez, 2001: 525-573). Agora trátase de levantar un edificio nun espazo sito no inicio da Rúa do Franco, onde unha parte do soar era propiedade da súa familia (vid. A. Fraguas, 1995: A. Goy, 1996; J. M. García Iglesias, 2016: 36-39). Tal como se indica na inscrición do claustro, cúmprese deste xeito o desexo de “…que se edificase este Ximnasio na casa do seu avó materno” (Vid. M. C. Díaz, 1996: 330-331; 341-344). A traza da parte máis antiga dátase en 1532 (J. M. García Iglesias, 1995: 30). Despois engadiránselle, xa nas primeiras décadas do XVIII, concretamente cara á parte meridional, a hospedería e o cuarto reitoral; e cara ao norte, “un cuarto para libros”, que cobre o sitio existente entre a Torre do Reloxo (J. M. García Iglesias, 2013a: 38-39) e o Colexio de San Xerome (M. C. Folgar, 1995: 143).\nVolvendo á epígrafe do claustro (Vid. C. Almuiña, 1995: 90-97) non deixa de ser rechamante a denominación que se lle outorga, xa que a palabra grega gymnasium debe entenderse como lugar de instrución para mozos; e tamén se di, en relación co devandito lugar, que se levantou “…para que servise de grato solaz ás musas e escorrentase as tebras”, o que leva ao catedrático Cadaval, quen redacta este texto en 1544, a definilo como “inestimable foco de luz”. Pois ben, todo iso outórgalle a este concreto ámbito un sentido humanista digno de mención.\nNo friso da porta, que desde o claustro conduce ao usualmente denominado Salón Artesoado -a antiga “Xeral de Teoloxía”-, pode lerse a seguinte inscrición: “Alfonsus Foncesa archiepiscopus fundador”. Púxose en relación este sitio, en palabras de Freire e Barreiro, co lugar no que “…parece que naceu o esclarecido prelado e alí mesmo erixíase o altar en que se celebraba a misa solemne todos os anos o martes do Espírito Santo...” (J. M. Fernández, F. Freire, 1885: 217).\nA magnificación do fundador (Vid. A. Neira, 1850: 7-17), que se relaciona co propio Erasmo por 1527-1529 (Vid, M. Fernández Varela, 1799: 43-44; P. M. Caravelos, 1902: 326-336), está, polo demais, omnipresente neste Colexio (Vid P. M. Caravelos, 1901-1903: pp. 173-179, pp. 326-336, pp. 547-557, pp. 1901-1903) xa que se nos sinala a súa obra, tamén, no citado friso que rodea o Claustro e que debe lerse en relación co programa de medallóns que o adornan, o cal, tal como indica Monterroso, ben puido ser ideado por Lope Sánchez de Ulloa, reitor e familiar do prelado (J. M. García Iglesias, J. M. Monterroso, 2000: 96). É probable que quen figura nun de tales medallóns sexa o propio Alonso III de Fonseca. Hai que ter en conta que cando se realiza esta obra, xa morrera aos sesenta anos, e resulta totalmente lóxico que se nos mostre cunha certa similitude a outro en que se representa a Alonso II de Fonseca, na porta de acceso ao claustro, na catedral compostelá (Vid. J. M. García Iglesias, 2013 b: 167). Nese momento interesa presentar ao terceiro dos Fonseca como máis novo, cuestión que aquí non ten sentido; e é que, tal e como indica Monterroso, nesta mesma orde de cousas, “a iconografía do pai e do fillo termina por facerse equívoca” (J. M. García Iglesias, J. M. Monterroso, 2000: 82).\nNa actualidade, boa parte do edificio deste Colexio, fundado por Alonso III de Fonseca na primeira metade do século XVI, utilízase hoxe como Biblioteca Xeral da USC. Tamén conta con espazos dedicados a exposicións, no andar baixo -fundamentalmente, o seu Salón Artesoado, a antiga Xeral de Teoloxía, e a capela-, e na superior, nas ás do claustro. Ademais está aquí o denominado Salón Nobre de Fonseca. Súmase á súa anterior historia colexial a de ser lugar no que se impartiron diversos estudos -Farmacia, Ciencias Políticas, Económicas e Comerciais (sección de Económicas, 1966)…- que tiveron aquí a súa sede. Tamén a tivo, por un tempo, o propio Parlamento de Galicia, nunha etapa primeira da Comunidade Autónoma de Galicia.\nTítulo: Colexio de Santiago Alfeo ou de Fonseca